OKVIR ZA DRŽAVNO POMOČ LADJEDELNIŠTVU

2011/C 364/06

1. UVOD

Od začetka 70-ih let prejšnjega stoletja so se na področju državnih pomoči ladjedelništvu uporabljale različne ureditve, ki so se postopno usklajevale z določbami o horizontalni državni pomoči. Trenutno veljavni okvir za državno pomoč ladjedelništvu (1) bo prenehal veljati 31. decembra 2011. Komisija želi v skladu s svojo politiko zagotavljanja večje preglednosti in enostavnosti pravil o državnih pomočeh v največji možni meri odpraviti razlike med pravili, ki se uporabljajo za ladjedelništvo in tistimi, ki se uporabljajo za druge industrijske sektorje, z razširitvijo splošnih horizontalnih določb na ladjedelniški sektor (2) .

Državna pomoč za inovacije mora prejemnika pomoči spodbuditi k temu, da spremeni svoje ravnanje, tako da poveča raven inovacij in izvajanja projektov ali dejavnosti na področju inovacij, ki se sicer ne bi izvajali ali bi se izvajali bolj omejeno. Spodbujevalni učinek se opredeli z analizo hipotetičnih scenarijev, pri kateri se primerjajo ravni načrtovanih dejavnosti s pomočjo in brez nje. Zato ta okvir določa podrobnejše zahteve za države članice, ki jim bodo omogočale zagotavljanje spodbujevalnega učinka.

Ob sodelovanju s panogo so bila oblikovana neformalna pravila o državni pomoči za inovacije v ladjedelništvu, zlasti v zvezi z upravičenimi stroški in potrditvijo inovativnosti projekta, Komisija pa jih uporablja pri odločanju. Zaradi preglednosti je treba ta pravila tudi uradno vključiti v določbe o pomoči za inovacije.

Kar zadeva regionalno pomoč, bo Komisija v letu 2013 pregledala horizontalne Smernice o državni regionalni pomoči za 2007–2013 (3) . Zato bo Komisija do takrat še naprej uporabljala ista posebna pravila za regionalno pomoč v ladjedelništvu, ki so trenutno predvidena v okviru iz leta 2003. Pri reviziji Smernic o nacionalni regionalni pomoči bo ponovno ocenila razmere.

Zato ta okvir vsebuje posebne določbe o pomoči za inovacije in regionalni pomoči ladjedelništvu ter določbe o izvoznih kreditih. Poleg tega se pomoč ladjedelniškemu sektorju lahko šteje za združljivo z notranjim trgom v skladu s Pogodbo o delovanju Evropske unije in horizontalnimi instrumenti državne pomoči (4) , razen če je za te instrumente določeno drugače.

V skladu s členom 346 Pogodbe in ob upoštevanju določbe člena 348 Pogodbe lahko vsaka država članica sprejme takšne ukrepe, če meni, da so potrebni za zaščito bistvenih interesov njene varnosti za financiranje vojaških plovil.

Komisija namerava načela iz tega okvira uporabljati od 1. januarja 2012 do 31. decembra 2013. Po tem datumu Komisija predvideva vključitev določb o pomoči za inovacije v Okvir za državno pomoč za raziskave in razvoj ter inovacije (5) in vključitev regionalne pomoči za ladjedelništvo v Smernice o državni regionalni pomoči.

2. PODROČJE UPORABE IN OPREDELITEV POJMOV

„plavajoči in premični priobalni objekti“ pomenijo objekte za iskanje in črpanje nafte in plina ali proizvodnjo energije iz obnovljivih virov in naj bi med delovanjem večkrat zamenjali svojo lokacijo.

nedokončani trupi plovil iz točk (i), (ii) in (iii), ki plavajo in se lahko premikajo;

3. POSEBNI UKREPI

3.1 Regionalna pomoč

3.2 Pomoč za inovacije

3.2.1 Upravičeni načini uporabe

Pomoč, odobrena za inovacije pri gradnji ladij, njihovem popravilu ali predelavi lahko šteje za združljivo z notranjim trgom do največje intenzivnosti pomoči v višini 20 % bruto, če se nanaša na industrijsko uporabo inovativnih proizvodov in postopkov, tj. tehnološko novih ali bistveno izboljšanih proizvodov in postopkov v primerjavi z najsodobnejšimi, ki obstajajo v Uniji in pri katerih je prisotno tveganje tehnološkega ali industrijskega neuspeha. Pomoč za inovacije za opremo in posodobljenje ribiških plovil se ne bo štela za združljivo z notranjim trgom, razen če bodo izpolnjeni pogoji iz člena 25(2) in (6) Uredbe Sveta (ES) št. 1198/2006 z dne 27. julija 2006 o Evropskem skladu za ribištvo (7) ali njenih nasleditvenih določb. Ni mogoče dodeliti nobene pomoči ladjedelnici, če je bila za isto plovilo dodeljena pomoč iz Evrospkega sklada za ribištvo ali njegovega nadsleditvenega instrumenta ali druga javna pomoč.

Inovativni proizvodi in postopki v smislu točke 14 zajemajo izboljšave na okoljskem področju v zvezi s kakovostjo in zmogljivostjo, kot so optimizacija porabe goriva, emisij iz motorjev, odpadkov in varnosti.

Če je namen inovacije povečati stopnjo varstva okolja in se z njo izpolnijo sprejeti standardi Unije vsaj eno leto, preden začnejo ti standardi veljati, ali se poveča stopnja varstva okolja v odsotnosti standardov Unije ali pa je mogoče standarde Unije preseči, se največja intenzivnost pomoči lahko poveča na 30 % bruto. Izraza „standardi Unije“ in „varstvo okolja“ je treba razumeti, kot sta opredeljena v Smernicah Skupnosti o državni pomoči za varstvo okolja.

Če izpolnjujejo merila iz točke 14, se inovativni postopki nanašajo na razvoj in izvajanje novih postopkov v zvezi s področji proizvodnje, upravljanja, logistike in projektiranja.

3.2.2 Upravičeni stroški

Pomoč za inovacije na področju proizvodov in postopkov mora biti omejena neposredno na podporo izdatkom za naložbe, oblikovanje, projektiranje in preizkušanje, ki so izključno povezani z inovativnim delom projekta in so nastali po datumu vloge za pomoč za inovacije (8) .

Upravičeni stroški vključujejo stroške ladjedelnice ter stroške za nabavo blaga in storitev od tretjih oseb (npr. dobaviteljev sistemov, dobaviteljev na ključ in podizvajalcev), če so to blago in storitve tesno povezani z inovacijami. Upravičeni stroški so podrobneje opredeljeni v prilogi.

Ustrezni nacionalni organ, ki ga država članica imenuje zaradi uporabe pomoči za inovacije, mora proučiti upravičene stroške na podlagi ocen, ki so jih vlagatelji predložili inutemeljili. Če vloga vključuje stroške za nakup blaga in storitev pri dobaviteljih, dobavitelj ni smel prejeti državne pomoči za iste cilje za navedeno blago in storitve.

3.2.3 Potrditev inovativnosti projekta

Pristojni nacionalni organ mora pri neodvisnem in strokovno usposobljenem izvedencu preveriti, ali se pomoč zahteva za projekt, ki v primerjavi z najsodobnejšimi v ladjedelništvu v Uniji predstavlja tehnološko novi ali bistveno izboljšan proizvod in postopek (kvalitativna ocena). Pomoč se ne more šteti za združljivo z notranjim trgom, če neodvisen in strokovno usposobljen izvedenec pristojnemu nacionalnemu organu potrdi, da so bili upravičeni stroški za projekt izračunani tako, da se pokrijejo izključno inovativni deli zadevnega projekta (kvantitativna ocena).

3.2.4 Spodbujevalni učinek

Za potrditev, da bo pomoč upravičenca do pomoči spodbudila k spremembi njegovega ravnanja tako, da poveča svojo raven dejavnosti na področju inovacij, morajo države članice posredovati predhodno oceno povečane dejavnosti na področju inovacij na podlagi analize, tako da se primerjajo razmere brez pomoči in razmere z pomočjo. Merila, ki se uporabljajo lahko vključujejo povečanje dejavnosti na področju inovacij po obsegu, področju uporabe, porabljenem znesku ali hitrosti skupaj z drugimi pomembnimi kvantitativnimi in/ali kvalitativnimi dejavniki, ki jih predloži država članica pri svoji priglasitvi v skladu s členom 108(3) Pogodbe.

Pri oceni sheme pomoči se bo štelo, da so pogoji, povezani s spodbujevalnim učinkom, izpolnjeni, če se je država članica zavezala, da bo dodelila individualno pomoč iz odobrene sheme pomoči samo po tem, ko je preverila, da obstaja spodbujevalni učinek, in da bo predložila letna poročila o izvajanju odobrene sheme pomoči.

3.3 Izvozni krediti

Pomoč ladjedelništvu v obliki državno podprtih kreditov, odobrenih nacionalnim in nenacionalnim ladjarjem ali tretjim osebam za gradnjo ali predelavo plovil, se lahko šteje za združljivo z notranjim trgom, če je v skladu s pogoji Dogovora OECD o smernicah za uradno podprte izvozne kredite iz leta 1998 in z njegovim Sektorskim sporazumom o izvoznih kreditih za ladje ali morebitnimi poznejšimi pogoji, ki so določeni v takem dogovoru ali nadomeščajo tak dogovor.

4. SPREMLJANJE IN POROČANJE

5. KUMULACIJA

Zgornje meje pomoči iz tega okvira se uporabljajo ne glede na to, ali se zadevna pomoč v celoti ali delno financira iz državnih virov ali virov Unije. Pomoč, odobrena v skladu s tem okvirom, se ne sme kombinirati z drugimi oblikami državne pomoči v smislu člena 107(1) Pogodbe ali z drugimi oblikami financiranja Unije, katerih kumulacija bi privedla do intenzivnosti pomoči, višje od tiste iz tega okvira.

6. UPORABA TEGA OKVIRA

Komisija bo načela iz tega okvira uporabljala od 1. januarja 2012 do 31. decembra 2013. Komisija bo ta načela uporabljala za vse priglašene ukrepe pomoči, glede katerih bo morala odločiti po 31. decembru 2011, tudi če so bili projekti priglašeni pred tem datumom.

(1) UL C 317, 30.12.2003, str. 11.

(2) Glej Akcijski načrt državnih pomoči, COM(2005) 107 konč., točka 65: „Komisija bo tudi odločila, ali je okvir za državno pomoč ladjedelništvu še vedno potreben ali pa bi moral biti ta sektor preprosto urejen s horizontalnimi pravili“.

(3) UL C 54, 4.3.2006, str. 13.

(4) Smernice Skupnosti o državni pomoči za varstvo okolja (UL C 82, 1.4.2008, str. 1) na primer določajo pogoje, pod katerimi se lahko odobri pomoč ladjedelnicam za okolju prijaznejšo proizvodnjo. Poleg tega se lahko pomoč za nakup novih prevoznih sredstev, ki presegajo standarde Unije ali povečujejo stopnjo varstva okolja v odsotnosti standardov Unije, dodeli lastnikom ladij in tako prispeva k okolju prijaznejšem pomorskem prometu.

(5) UL C 323, 30.12.2006, str. 1.

(6) Bruto tone.

(7) UL L 223, 15.8.2006, str. 1.

(8) Razen stroškov za študije izvedljivosti, ki so nastali v 12 mesecih pred vlogo za pridobitev pomoči za inovativni postopek.

(9) S tem se ne izključuje možnosti, da je potencialni upravičenec morda že opravil študije izvedljivosti, ki niso zajete v vlogi za državno pomoč.

(10) UL L 83, 27.3.1999, str. 1.

(11) UL L 140, 30.4.2004, str. 1.

(12) UL C 119, 22.5.2002, str. 22.

PRILOGA

Upravičeni stroški za pomoč za inovacije v ladjedelništvu

1. NOVI RAZRED PLOVIL

Pri gradnji novega razreda plovil, ki je upravičen do pomoči za inovacije, so upravičeni naslednji stroški:

(a) stroški razvoja koncepta;

(b) stroški oblikovanja koncepta;

(c) stroški funkcionalnega oblikovanja;

(d) stroški podrobnega oblikovanja;

(e) stroški za študije, preizkušanje in gradnjo modelov ter podobni stroški v zvezi z razvojem in oblikovanjem plovila;

(f) stroški načrtovanja izvedbe zasnovanega;

(g) stroški preizkušanja in testiranja proizvoda;

(h) dodatni stroški dela in režijski stroški za novi razred plovila (krivulja učenja).

Za namene točk od (a) do (g), so so izključeni stroški običajnega projektiranja plovila, ki spada v eno od obstoječih kategorij plovil.

Za namene točke (h), lahko obstaja upravičenost do dodatnih proizvodnih stroškov, ki so nujno potrebni za ovrednotenje tehnološke inovacije, pri čemer morajo biti omejeni na najmanjši možni znesek. Zaradi tehničnih izzivov, povezanih z gradnjo prototipa, proizvodni stroški prvega plovila navadno presegajo proizvodne stroške poznejših sestrskih plovil. Dodatni proizvodni stroški so opredeljeni kot razlika med stroški dela in povezanimi režijskimi stroški za prvo plovilo v novem razredu ter proizvodnimi stroški poznejših plovil iste serije (sestrske ladje). Stroški dela vključujejo plače in socialne prispevke.

V izjemnih in utemeljenih primerih se lahko za upravičene šteje največ 10 % proizvodnih stroškov, povezanih z gradnjo novega razreda plovila: če so ti stroški nujni za potrditev tehnične inovacije. Primer šteje za utemeljenega, če dodatni proizvodni stroški po oceni presegajo 3 % proizvodnih stroškov sestrskih ladij.

2. NOVI SESTAVNI DELI ALI SISTEMI NA PLOVILIH

Pri novih sestavnih delih ali sistemih, ki so upravičeni do pomoči za inovacije, so naslednji stroški upravičeni, če so strogo povezani z inovacijo:

(a) stroški zasnove in razvoja;

(b) stroški preizkušanja inovativnega sestavnega dela in modelov;

(c) stroški materiala in opreme;

(d) v izjemnih primerih stroški za izdelavo in vgradnjo novega sestavnega dela ali sistema, ki so potrebni za potrditev inovacije, pri čemer morajo biti omejeni na najmanjši možni znesek.

3. NOVI POSTOPKI

Pri novih postopkih, ki so upravičeni do pomoči za inovacije, so naslednji stroški upravičeni, če so strogo povezani z inovativnim postopkom:

(a) stroški zasnove in razvoja;

(b) stroški materiala in opreme;

(c) po potrebi tudi stroški preizkušanja novega postopka;